கல்லூரிகளுக்கும் இந்த தகிடுதத்தம் தெரிந்திருக்கிறது. ஆனால் பெரும்பாலும் கண்டுகொள்வதில்லை. ‘எங்கள் கல்லூரியில் இந்த வருஷம் கேம்பஸ் இண்டர்வியூவில் ஆட்களை அதிகமா எடுக்கல’ என்று புலம்பாத ஒரு கல்லூரி ஆசிரியரையாவது கண்டுபிடித்தால் குதிரைக் கொம்புதான். எப்படி எடுப்பார்கள்? உண்மையில் நிறுவனங்கள் அலறுகின்றன. கிராமப்புற மாணவர்களுக்கு வெளியுலகத்தைத் தெரிந்து கொள்வதற்கான வாய்ப்புகள் மிகக் குறைவு. ‘அவங்களுக்கு exposure இல்லை’ என்கிறார்கள். நகர்ப்புற மாணவர்கள் இப்படி ஏமாற்றுகிறார்கள். முன்பெல்லாம் ஒரு கல்லூரிக்குச் சென்றால் மாணவர்களை வழித்து எடுத்துக் கொள்வார்கள். இப்பொழுது வெகு தீவிரமாக வடிகட்டி தயவுதாட்சயண்மேயில்லாமல் நிராகரிக்கிறார்கள்.